[{"text_idx": "#000005", "text": "Eusko Jaurlaritzak 13 milioi euro baino gehiago bideratuko ditu aurten Euskadiko komunikabideentzako dirulaguntzetara\nAyudas extraordinarias por valor de 1,85 millones para operadores de alimentacio\u0301n de animales de granja, de cara a paliar las consecuencias de la invasio\u0301n de Ucrania en el sector ganadero"}, {"text_idx": "#000009", "text": "Arrazoizko alokairuko esleipen prozesuetan, espezialitate honetara bideratzen den etxebizitzen erdia 21.000 eta 30.000 euro bitarteko azpitaldeari zuzendu beharko da. Alokairu mota honetan ezar daitezkeen gehieneko errentei dagokienez, aginduak prezio-tarte desberdinak zehazten ditu, eskatzaileen diru-sarreren arabera."}, {"text_idx": "#000010", "text": "In\u0303aki Arriolak nabarmendu du \u201cgizartearen sektore ahulenetan etxebizitza eskuratzea eta mantentzea gure lehentasuna izanda ere, pertsona horiei gehitzen zaizkie merkatu librean irtenbiderik aurkitzen ez duten gure gizartearen erdibideko mailak. Baliabide gutxien dituen taldeari lehentasuna mantentzeaz aparte, ateak ireki behar dizkiegu alokairu eskuragarria behar duten beste gizarte sektorei\u201d."}, {"text_idx": "#000011", "text": "Ohikoa den bezala, Bingen Zupiria bozeramaileak jakitera eman ditu Gobernu Kontseiluak gaur onartutako beste hainbat akordio, besteak beste, honakoak aipatu ditu:"}, {"text_idx": "#000012", "text": "Kultura sailaren eskutik Jaurlaritzak 13 milioi euro bideratuko ditu aurten Euskadiko hedabideen sektoreari zuzendutako dirulaguntzetara, honako helburu hauek kontutan izanik: alde batetik, sektore horri ekonomikoki eusten laguntzea eta sektorearen jardunarekin jarraitzea; desinformazioaren aurka eta publiko orokorraren alfabetizazio mediatikoaren alde borrokatzea; eta, bestetik, komunikabideen bidez euskara normalizatzen eta sustatzen laguntzea."}, {"text_idx": "#000014", "text": "Lan eremuarekin zerikusia duten erabakien artean, Kontseiluak Lanbideren lan-taldea indartzea onartu du. Joan den ekainean Bizitzeko Gutxieneko Diru-sarreraren eskumena hartu zen eta programa honen kudeaketa hobetzeko asmoz, 79 lagun kontratatzea erabaki du Lanbidek. Eta bestalde, Lanbidek bere 42 bulegoetan BakQ ziurtagiria emango du hemendik aurrera, herritarrek ziurtagiri horrekin administrazioarekin harreman digitalak izan ditzaten eta izapideak digitalki egin ahal izateko."}, {"text_idx": "#000015", "text": "Gainera, agindu bat onartu du gaurkoan Gobernuak ekonomia zirkularrarekin zerikusia duena. 1.500.000 euroko dirulaguntzak izango dira Ekonomia Zirkularrerako Estrategiari eta Euskadiko Ekonomia Zirkularraren eta Bioekonomiaren 2030erako Planari erantzuteko. Honako helburu hauek bete nahi dira: produktibitate materiala % 30 handitzea; materialen kontsumoarekin lotutako karbono-emisioak % 26 murriztea; material zirkularraren erabilera-tasa % 30 handitzea; hondakinen sorrera % 30 murriztea; Euskal Autonomia Erkidegoan fabrikatutako produktu zirkularrenen fakturazioa hirukoiztea; eta enplegu zirkularra % 15 handitzea."}]